Diari Oficial de la Generalitat Valenciana


Sumari del DOGV 7781, del 13-05-2016 (2016/2968)

RESOLUCIÓ de 23 de febrer de 2016, de la Direcció General d'Indústria i Energia, per la qual s'atorga autorització administrativa prèvia per a la modificació de la instal·lació de la xarxa de transport secundari denominada Línia elèctrica aèria de tensió nominal 220 kV d'entrada/eixida en la ST Godelleta 400/220/20 kV des de la Línia 220 kV Catadau - Torrent, autoritzada per la Direcció General d'Energia el 17 de juliol de 2012, titularitat de Red Eléctrica de España, SA Unipersonal, ubicada als termes municipals de Turís i Godelleta, província de València, autorització administrativa de construcció de l'addenda de modificació del projecte tècnic d'execució, i es declara, en concret, la utilitat pública de la instal·lació modificada. Expedient número ATLINE/2010/83/46.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7781

Data del DOGV
:   13-05-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/2968


Data del document
:   23-02-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 23 de febrer de 2016, de la Direcció General d'Indústria i Energia, per la qual s'atorga autorització administrativa prèvia per a la modificació de la instal·lació de la xarxa de transport secundari denominada Línia elèctrica aèria de tensió nominal 220 kV d'entrada/eixida en la ST Godelleta 400/220/20 kV des de la Línia 220 kV Catadau - Torrent, autoritzada per la Direcció General d'Energia el 17 de juliol de 2012, titularitat de Red Eléctrica de España, SA Unipersonal, ubicada als termes municipals de Turís i Godelleta, província de València, autorització administrativa de construcció de l'addenda de modificació del projecte tècnic d'execució, i es declara, en concret, la utilitat pública de la instal·lació modificada. Expedient número ATLINE/2010/83/46. [2016/2968]  
  
Antecedents de fet  
Amb data 4 de març de 2014, Red Eléctrica de España, SA Unipersonal (REE), a través de representant degudament acreditat, va presentar davant del llavors Servei Territorial d'Energia de València, un escrit en el qual sol·licitava:  
 Autorització administrativa prèvia per a la modificació de la instal·lació de la Xarxa de Transport Secundari denominada Línia elèctrica aèria a 220 kV d'entrada/eixida en la ST Godelleta 400/220/20 kV des de la Línia 220 kV Catadau - Torrent, autoritzada per la Direcció General d'Energia el 17 de juliol de 2012, ubicada als termes municipals de Turís i Godelleta, província de València,  
 Autorització administrativa de construcció de la modificació de la instal·lació (anteriorment denominada aprovació del projecte tècnic). I  
  
 Declaració d'utilitat pública, en concret, d'aquesta instal·lació modificada.  
Juntament amb l'imprès de sol·licitud d'aquestes peticions, es va acompanyar la documentació següent:  
 Addenda al projecte d'execució, visat amb data 24 de febrer de 2014, i redactat per tècnic titulat competent.  
 Separates per a l'obtenció del condicionat tècnic de:  
· Ajuntament de Turís.  
· Ajuntament de Godelleta.  
· Servei Territorial d'Urbanisme de València, de la Conselleria d'Infraestructures, Territori i Medi Ambient.  
· Subdirecció General d'Infraestructures Públiques, de la Conselleria d'Infraestructures, Territori i Medi Ambient.  
· Servei Territorial de Medi Ambient de València, de la Conselleria d'Infraestructures, Territori i Medi Ambient.  
· Servei de Coordinació Urbanística i Territorial, de la Conselleria d'Infraestructures, Territori i Medi Ambient.  
· Demarcació de Carreteres, del Ministeri de Foment.  
· Àrea de Carreteres, de la Diputació Provincial de València.  
· Confederació Hidrogràfica del Xúquer.  
· Iberdrola Distribución Eléctrica, SA Unipersonal. I  
· Telefónica de España, SA.  
- Document amb relació concreta i individualitzada de béns i drets afectats.  
El procediment administratiu corresponent a aquestes noves sol·licituds ha sigut tramitat mantenint la mateixa referència de l'expedient ATLINE/2010/83/46, incoat a l'efecte pel llavors Servei Territorial d'Energia de València.  
La línia elèctrica que se sol·licita modificar va obtindre la corresponent autorització per la Resolució de 17 de juliol de 2012, de la Direcció General d'Energia, per la qual es va atorgar autorització administrativa per a la construcció de la nova línia aèria de transport secundari d'energia elèctrica a 220 kV, doble circuit, d'entrada/eixida en la ST Godelleta des de la L/Catadau-Torrent, resolució que va incloure l'aprovació del projecte tècnic d'execució i la declaració d'utilitat pública, en concret, de la instal·lació, la qual va ser publicada en el Diari Oficial de la Comunitat Valenciana de 18 d'octubre de 2012 (DOCV 6884).  
Per a l'obtenció de les mencionades autoritzacions, prèviament es va complir amb els tràmits de consulta, informació pública i mediambientals, entre altres, establits en la Llei 54/1997, de 27 de novembre, del Sector Elèctric; el Decret 88/2005, de 29 d'abril, del Consell de la Generalitat; el Reial Decret 1955/2000, d'1 de desembre, i el Decret 162/1990, de 15 d'octubre, formant part de l'expedient: informe en sentit favorable de data 21 de maig de 2010, de la Direcció General de Política Energètica i Mines del Ministeri d'Indústria, Turisme i Comerç, així com declaració d'impacte ambiental de data 27 d'octubre de 2011, expedient 82/11-AIA.  
No obstant això, previ a l'execució de la mencionada línia, Red Eléctrica de España, SA Unipersonal, ha presentat una addenda de modificació de la línia, consistent en el canvi dels suports projectats inicialment per suports normalitzats de REE de la sèrie D2, així com l'aplicació de la servitud de pas aeri d'energia elèctrica, amb l'abast i els efectes establits en l'article 56 i següents de la Llei 24/2013, del Sector Elèctric, originant per un costat una modificació tècnica del projecte d'execució original, així com un nou abast en la declaració d'utilitat pública inicial atorgada en la Resolució de 17 de juliol de 2012, per a la qual cosa es requereix la tramitació de les presents autoritzacions.  
  
Ha de significar-se que el canvi dels suports projectats inicialment per suports normalitzats de REE de la sèrie D2, suposa una mínima variació en la longitud de la línia d'1 metre d'increment, que passa dels 7.203 metres autoritzats en la Resolució de 17 de juliol de 2012, de la Direcció General d'Energia, als 7204 metres actuals.  
Els punts de connexió, origen i final, de la instal·lació sol·licitada són titularitat de Red Eléctrica de España, SA Unipersonal.  
En l'origen, la línia es connectarà a la línia aèria de transport secundari d'energia elèctrica a 220 kV Catadau - Torrent, per mitjà d'un nou suport col·locat juntament amb l'existent denominat T-50, que serà desmuntat després de la connexió de la línia a través del nou suport. Aquest nou suport mantindrà la mateixa denominació que l'existent a desmuntar.  
El punt final de la línia serà el pòrtic de la ST Godelleta, concretament la posició de línia 1 per a la línia Catadau i la posició de línia 2 per a la línia Torrent. Consta com a antecedents de la mencionada subestació la Resolució de 17 de juliol de 2012, de la Direcció General d'Energia de la Conselleria d'Economia, Indústria i Comerç, per la qual s'atorga l'autorització administrativa per a les instal·lacions elèctriques de transport secundari de la nova subestació transformadora de 400/220 kV, denominada ST Godelleta, situada al terme municipal de Godelleta, província de València, s'aprova el projecte tècnic d'execució i se'n declara, en concret, la utilitat pública (ATASCT/2009/620/46).  
  
En virtut de la seua condició de transportista únic, derivades de l'article 34.2 de la Llei 24/2013, de 26 de desembre, així com de l'habilitació expressa per a realitzar, en tot cas, l'activitat de transport d'energia elèctrica continguda en l'article 4.2 del citat Reial Decret 1955/2000, d'1 de desembre, escau considerar que Red Eléctrica de España, SA Unipersonal, disposa de les capacitats exigibles per a promoure el present projecte.  
Als efectes previstos en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, i l'article 144 del Reial Decret 1955/2000, d'1 de desembre, la sol·licitud d'autorització administrativa i declaració, en concret, d'utilitat pública, així com l'estudi d'impacte ambiental, van ser objecte conjuntament d'informació pública durant el termini de 30 dies en:  
- Diari Oficial de la Comunitat Valenciana, de 13 de març de 2015 (DOCV 7485).  
- Butlletí Oficial de la Província de València, de 3 de març de 2015 (BOP 42).  
- Diari de premsa Levante-El Mercantil Valenciano, de 14 de maig de 2015.  
Amb la mateixa finalitat, el Servei Territorial d'Energia de València va remetre aquestes sol·licituds als ajuntaments de Turís i Godelleta per a la seua exposició al tauler d'anuncis, i els va sol·licitar que, una vegada finalitzat el període de publicitat, li remeteren diligència acreditativa de l'exposició, la qual consta en l'expedient. D'acord amb la documentació que hi ha en l'expedient no han sigut presentades al·legacions.  
Conforme al procediment reglamentàriament establit, a fi que, en el termini de 20 dies, presentaren la seua conformitat o oposició a l'autorització sol·licitada i emeteren, si esqueia, els oportuns condicionats tècnics al projecte tècnic de la instal·lació, se'n va remetre una separata, referida a la part corresponent de la instal·lació a les següents administracions, organismes i empreses de servei públic o d'interès general, els béns o drets a càrrec seu dels quals puguen ser afectats per aquella, amb el resultat que, en síntesi, es detalla:  
 Servei Territorial d'Urbanisme de València. En el seu informe, de 29 de maig de 2015, els Serveis Tècnics informen de la necessitat d'acompanyar el projecte d'una memòria justificativa de la formalització de la normativa urbanística i planejament aplicable, de conformitat amb l'article 224 de la Llei d'Ordenació del Territori, Urbanisme i Paisatge (LOTUP). El peticionari, per mitjà d'un escrit de data 15 de juny de 2015, manifesta que la finalitat de l'addenda és la substitució de la tipologia els suports inicialment previstos amb una amplària de creus major, tot això sense modificar la traça de la línia original ni la disposició dels suports, que es va obtindre la declaració d'impacte ambiental (DIA) favorable, per la qual cosa ja es va contemplar el compliment de la normativa urbanística i el planejament aplicable, i es van analitzar la compatibilitat dels usos ja previstos en el planejament vigent en el sòl per on discorre la nova infraestructura. Traslladat l'escrit de contestació del peticionari a l'informe del Servei Territorial d'Urbanisme de València, no se'n rep contestació, per la qual cosa, transcorregut el termini corresponent per a mostrar la conformitat o inconvenients a la contestació esmentada, s'entén la conformitat d'aquesta.  
 Subdirecció General d'Infraestructures Públiques. En el seu informe, de 14 de maig de 2015, el cap del Servei Territorial de Carreteres informa que les carreteres afectades no són competència de la Generalitat Valenciana.  
 Servei Territorial de Medi Ambient. Amb data registre d'entrada 23 de juliol de 2015, és remés pel Servei Territorial de Medi Ambient l'informe de data 24 d'abril de 2015, de la Secció forestal, en el qual informen que la línia no afecta terreny forestal, i discorre per terrenys agrícoles, segons la cartografia del Pla d'Acció Territorial Forestal de la Comunitat Valenciana (PATFOR); i l'informe de la Unitat de Vies Pecuàries, de data 28 de maig de 2015, en el qual es recomana, en no tindre delimitació, que la ubicació dels suports siga el més allunyat tècnicament possible de les arestes exteriors dels camins, ja que de produir-se alguna delimitació, resultarien intrusos d'impossible legalització. Traslladats els informes el peticionari, aquest, per mitjà d'un escrit de data 9 de setembre de 2015, manifesta que pren nota dels mencionats informes.  
 Servei de Coordinació Urbanística i Territorial. No consta en l'expedient l'informe sol·licitat al mencionat organisme, a pesar d'haver-se realitzat la corresponent reiteració.  
 Demarcació de Carreteres, del Ministeri de Foment. En el seu informe, de 25 de març de 2015, els Serveis Tècnics informen favorablement la sol·licitud, atès que les futures actuacions previstes en l'estudi informatiu OO-5-H-77, Circumval·lació exterior de València, no seran afectades per la instal·lació, ja que aquestes es troben fora de les zones de protecció viària present i futura.  
 Àrea de Carreteres, de la Diputació Provincial de València. En el seu informe, de 10 de març de 2015, els Serveis Tècnics informen que no troben cap inconvenient que s'aprove el projecte sempre que, abans de començar les obres, el sol·licitant obtinga d'aquesta Diputació de València el permís corresponent i complisca els condicionats de distàncies i gàlibs establits en el present informe. Traslladat l'informe el peticionari, aquest per mitjà d'un escrit de data 30 d'abril de 2015, manifesta que pren nota de l'informe.  
Confederació Hidrogràfica del Xúquer. Amb data registre d'entrada 24 de setembre de 2015, és remés pel cap de l'àrea de Gestió del Domini Públic Hidràulic, Resolució de data 14 de setembre de 2015, emesa per la Confederació Hidrogràfica del Xúquer, en la qual es resol autoritzar a Red Eléctrica de España, les obres de construcció de la línia aèria de transport secundari a 220 kV en doble circuit, que unirà la subestació de Godelleta amb la línia 220 kV Catadau - Torrent, autorització que estarà subjecta al compliment de les condicions particulars i generals que se citen en la resolució. Traslladat l'informe el peticionari, aquest per mitjà d'un escrit de data 29 d'octubre de 2015, pren nota de l'informe emès per Confederació Hidrogràfica del Xúquer.  
  
 Iberdrola Distribución Eléctrica, SA Unipersonal. En el seu escrit, de 24 de març de 2015, dóna la conformitat al seu contingut.  
Telefónica de España, SA. En el seu informe, de 15 de març de 2015, els Serveis Tècnics informen de la disconformitat amb l'encreuament sol·licitat, atès que la línia no compleix amb allò que s'ha arreplegat per l'apartat 5.12.2 de la ITC-LAT-07, per la qual cosa sol·liciten que modifiquen la posició dels suports elèctrics de la línia afectats o estudien la possibilitat de canalitzar el tram de línia telefònica. Traslladada la resposta de Telefónica de España al peticionari, aquest, per mitjà d'un escrit de data 4 de maig de 2015, manifesta:  
1. Que la línia elèctrica projectada compleix pel que fa a encreuaments, tant en distàncies verticals com horitzontals i en les condicions més desfavorables, amb el que estableix el Reial Decret 223/2008, ITC-LAT 07, apartat 5.6, on es defineixen per a les línies d'alta tensió (220 kV i 400kV) les distàncies mínimes de separació, i on s'estableix que, als efectes d'encreuament, les línies de telecomunicacions es consideraran com a línies elèctriques de baixa tensió.  
  
2. Que no comparteixen la interpretació de l'article 5.12.2 de la ITC-LAT 07 del Reial Decret 223/2008, denominat Edificis, construccions i zones urbanes, de prohibició de sobrevolar suports de telecomunicacions, perquè seguint aquest criteri i partint de la definició d'instal·lació industrial arreplegada en la Llei 21/1992, de 16 de juliol, d'Indústria, no podrien sobrevolar-se cap línia de baixa tensió o de telecomunicacions, ja que hauríem d'entendre per instal·lació industrial les línies aèries de telecomunicacions en el seu conjunt, deixant d'aquesta manera sense sentit el contingut de l'apartat 5.6 del Reglament on es detallen concretament els encreuament i distàncies a altres línia elèctrica aèries o de telecomunicacions.  
3. Que en tot cas, i atès que la distància del conductor als suports és, com es reflectix en els plans, sempre superior a 7 metres, els mencionats treballs de manteniment que Telefónica haguera de desenvolupar sobre la seua instal·lació serien considerats treballs sense risc elèctric en trobar-nos en la distància externa a Dprox-2 (distància fins al límit exterior de la zona de proximitat quan no resulte possible delimitar amb precisió la zona de treball), segons allò que s'ha preceptuat en el Reial Decret 614/2001, de 8 de juny, sobre disposicions mínimes per a la protecció de la salut i seguretat dels treballadors enfront del risc elèctric. Traslladat l'escrit de contestació del peticionari a l'informe de Telefónica de España, SA, aquesta en el seu escrit de 16 de juny de 2015, es reitera en la seua disconformitat i manifesta les mateixes causes per a la seua no-acceptació.  
Requerits nous aclariments de Red Eléctrica de España, SAU, aquesta aporta un escrit en data 14 de juliol de 2015, pel qual afegeix a les anteriors al·legacions, que:  
1. Telefónica no ha presentat, en el termini concedit a l'efecte, l'informe requerit, per la qual cosa aquesta inacció té com a conseqüència que s'entenga la conformitat de Telefónica amb la contestació efectuada per Red Eléctrica de España, en el seu escrit de data 4 de maig de 2015.  
  
2. El Reial Decret 223/2008, en el seu ITC-LAT-07, apartat 5.6, regula per a les línies d'alta tensió la possibilitat de sobrevolar infraestructures de telecomunicacions, que això suposa una regulació especial respecte de la legislació general d'Indústria, i que la línia elèctrica projectada complix pel que fa a encreuaments, tant en distàncies verticals com horitzontals i en les condicions mes desfavorables, amb el que disposa l'apartat 5.6 citat.  
D'acord amb el que preveu l'article 75.1 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, i l'article 72 de la Llei 16/2008, de 22 de desembre, en el si del procediment d'autorització administrativa regulat pel Decret 88/2005, de 29 d'abril, el Servei Territorial d'Energia de València va sol·licitar en el mateix acte als distints ajuntaments afectats, informe a fi de demanar les al·legacions que foren escaients sobre l'adaptació de la instal·lació elèctrica objecte del present procediment al planejament urbanístic que resultara d'aplicació, així com un informe en què donara conformitat o oposició a l'autorització sol·licitada i, si és el cas, el condicionat tècnic escaient, amb el resultat que, en síntesi, es detalla:  
  
 Ajuntament de Turís. No consta en l'expedient els informes sol·licitats al mencionat organisme, a pesar d'haver-se realitzat la corresponent reiteració.  
Ajuntament de Godelleta. Amb data registre d'entrada de 20 de març de 2015, és remés per l'Ajuntament de de Godelleta, un escrit d'oposició a l'autorització sol·licitada, fonamentat en síntesi per:  
  
1. Que els béns de titularitat municipal, afectats per la línia, són camins de domini públic municipal i gaudeixen de les notes protectores d'inalienabilitat, imprescindibles i inembargables que determina el Reglament de Béns de les Entitats Locals. En conseqüència, no escau l'ús privatiu del vol del domini públic, llevat que l'Ajuntament de Godelleta hi atorgue la concessió pertinent.  
  
2. Que la proposta de projecte, a pesar que en gran part del seu traçat va en paral·lel al corredor d'infraestructures, s'aparta d'aqueixa ordenació coherent i eficaç de les infraestructures lineals que han de comprendre diversos municipis, i s'opta per una solució més danyosa per al territori no prevista en el planejament municipal de Godelleta, i s'aparta significativament dels criteris d'ordenació del territori fixats per la mateixa Generalitat Valenciana i la seua estructura territorial.  
Traslladada la resposta de l'Ajuntament al peticionari, aquest, per mitjà d'un escrit de data 13 de maig de 2015, manifesta el que al seu dret confereix, i en síntesi declara:  
1. Que la línia es troba prevista en el document denominat «Planificació dels sectors d'electricitat i gas 2008-2016. Desenvolupament de les xarxes de transport» aprovat a proposta del Ministeri d'Indústria, Turisme i Comerç Mitjançant l'Acord del Consell de Ministres, amb data 30 de maig de 2008.  
2. Que la disposició addicional primera del Decret 88/2005, de 29 d'abril, del Consell, i l'article 144 del Reial Decret 1955/2000, estableixen que la declaració d'utilitat pública portarà implícita, igualment, l'autorització per a l'establiment o pas de la instal·lació elèctrica sobre terrenys de domini, ús o servei públic, o patrimonials de l'Estat, o de les comunitats autònomes, o d'ús públic propis o comunals de la província o municipi, obres i serveis d'aquests i zones de servitud pública.  
3. Que la Llei 10/2004, de 9 de desembre, de la Generalitat, indica que es podran fer les reserves de sòl necessàries per a la implantació o ampliació d'obres, infraestructures, dotacions, serveis i actuacions estratègiques públiques o d'utilitat pública o interès social, i arreplega la possibilitat que els plans urbanístics o els d'acció territorial amb capacitat per a classificar sòl prevegen les reserves necessàries per a la implantació o ampliació d'obres, infraestructures i dotacions públiques, serveis i actuacions estratègiques que s'hagen de situar en aquesta classe de sòl. Que a més, resulta d'aplicació allò que s'ha contingut en l'article 75 de la Llei 16/2003, de 17 de desembre, de Mesures Fiscals, de Gestió Administrativa i Financera i Organització de la Generalitat Valenciana, en la redacció donada per la Llei 16/2008, de 22 de desembre, de manera que la decisió autonòmica respecte a l'autorització de la infraestructura prevaldrà sobre el planejament urbanístic, el contingut del qual haurà d'acomodar-se a les determinacions d'aquella, i l'article 112 del Reial Decret 1955/2000, en el qual s'estableix l'obligació de reserves de sòl necessàries per a la ubicació de les instal·lacions elèctriques i la protecció de les existents.  
  
Traslladat l'escrit de contestació del peticionari a l'informe de l'Ajuntament de Godelleta, aquest, per mitjà d'un escrit de data 18 de juny de 2015, es reitera en allò que s'ha expressat en tots els informes anteriors, assenyalant que la referència realitzada per Red Eléctrica de España, a l'articulat de la Llei 10/2004, del Sòl, en la manifestació tercera del seu escrit, no s'apliquen, al tractar-se d'una llei derogada per la vigent Llei 5/2014, de 24 de juliol. Remesa novament l'oposició manifestada per l'Ajuntament de Godelleta al peticionari, aquest, per mitjà d'un escrit de 13 de juny de 2015, es reitera en allò ja manifestat en els seus anteriors escrits, i afegeix que en matèria de planejament, ordenació del territori i urbanisme, es remeten al que estableix la Llei 10/2004, de 9 de desembre, atès que el projecte es va presentar a tràmit abans de la publicació de la Llei 5/2014, de 25 de juliol, on s'estableix en la seua disposició transitòria primera, que els procediments en tramitació en la data d'entrada en vigor de la present llei es continuaran tramitant d'acord amb l'anterior legislació.  
Cal significar que el traçat de la línia 220 kV, d'entrada/eixida en la ST Godelleta des de la línia 220 kV Catadau - Torrent, va quedar definit en el projecte d'execució corresponent, redactat per un tècnic competent i amb data visat de 27 de gener de 2010, i la referida instal·lació va obtindre la preceptiva autorització administrativa i l'aprovació del projecte d'execució mitjançant una Resolució de 17 de juliol de 2012, de la llavors Direcció General d'Energia; i la present resolució va quedar limitada a la modificació de la tipologia dels suports de la línia, sense afectar, per tant, el traçat.  
Consta en l'expedient un escrit de la Direcció General d'Avaluació Ambiental i Territorial de data 11 de març de 2014, en el qual conclou que les modificacions proposades sobre el projecte de la línia elèctrica de E/S en la SE Godelleta des de la L/220 kV Catadau-Torrent, consistent en el canvi de tipologia de suports i adaptació de la delimitació de servituds a la normativa vigent, no introdueix canvis substancials sobre el projecte objecte d'avaluació d'impacte ambiental (expedient 82/6680-REF), per la qual cosa no es requereix sotmetre-la a tràmit ambiental. Per tant, forma part de l'expedient, la declaració d'impacte ambiental (expedient 82/0963-FFE), emesa amb data 24 d'octubre de 2011, dictada pel director general d'Avaluació Ambiental i Territorial de la Conselleria d'Infraestructures, Territori i Medi Ambient, en la qual s'estima acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, el projecte d'execució de la línia de transport d'energia elèctrica a 220 kV, doble circuit, d'entrada/eixida en la ST Godelleta, des de la L/Catadau-Torrent, promogut per Red Eléctrica de España, SAU, als termes municipals de Turís i Godelleta, província de València, sempre que aquest es desenvolupe amb les previsions del projecte, l'estudi d'impacte ambiental i la resta de documentació que hi ha en l'expedient, i amb els condicionals que s'arrepleguen en la part dispositiva de la present resolució.  
  
Amb data 4 de novembre de 2015, s'ha emès un informe favorable per la Direcció General de Política Energètica i Mines del Ministeri d'Indústria, Energia i Turisme per a la modificació de la construcció de la instal·lació projectada, als efectes de l'article 35.2 de la Llei 24/2013, de 26 de desembre, del Sector Elèctric; de l'article 9.6 del Decret 88/2005, de 29 d'abril; i de l'article 114 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
La necessitat d'aquesta instal·lació, com a requisit previ a justificar pel sol·licitant i avaluar per l'òrgan competent per a la seua autorització, va quedar degudament motivada en la part expositiva de la mencionada Resolució de 17 de juliol de 2012 d'aquest centre directiu, per la qual es va autoritzar la línia de transport d'energia elèctrica a 220 kV, doble circuit, d'entrada/eixida en la ST Godelleta, des de la L/Catadau-Torrent, al tractar-se d'una línia de mallat de la xarxa de transport a la província de València, en particular, i de tot el sud-est d'Espanya, en general, amb l'objectiu d'incrementar la fiabilitat del subministrament de la zona, així com de millorar-ne la qualitat.  
D'altra banda, ha d'entendre's que la modificació de la instal·lació no generarà incidències negatives en el sistema, havent de remetre's al pronunciament favorable de l'informe, de 4 de novembre de 2015, de la Direcció General de Política Energètica i Mines, en el qual, entre altres aspectes, s'avalua les possibles afeccions de la instal·lació als plans de desenvolupament de la xarxa i a la gestió tècnica del sistema.  
Consta en l'expedient informe favorable del Servei Territorial d'Energia de València, òrgan encarregat de la instrucció de l'expedient ATLINE/2010/83/46, així com proposta de resolució del Servei d'Energia i de la Subdirecció General d'Energia i Mines adscrita a aquest centre directiu.  
  
Fonaments de dret  
La instrucció i la resolució del present procediment administratiu correspon a la Generalitat, atés que la instal·lació elèctrica objecte d'aquest es troba radicada íntegrament en territori de la Comunitat Valenciana, i no estar enquadrada en les previstes en l'article 3.13 de la Llei 24/2013, de 26 de desembre, del Sector Elèctric, que són competència de l'Administració General de l'Estat.  
D'acord amb el que disposa l'article 4.1.a del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 14 del Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon a la Direcció General d'Indústria i Energia d'aquest departament la resolució del present procediment.  
  
 D'acord amb l'article 34.1 de la Llei 24/2013, de 26 de desembre, la instal·lació elèctrica objecte de sol·licitud constitueix part de la xarxa de transport secundari.  
D'acord amb el que disposa l'article 53 de la Llei 24/2013, de 26 de desembre, del Sector Elèctric, l'article 121 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica i l'article 8 del Decret 88/2005, de 29 d'abril, sense perjuí de l'exempció que contempla aquest últim per a les empreses que exercisquen l'activitat de transport, els sol·licitants d'autoritzacions d'instal·lacions de transport d'energia elèctrica han d'acreditar la seua capacitat legal, tècnica i economicofinancera exigible per a la realització de cada un dels projectes que presenten.   
  
  
D'acord amb els article 39 i 53 de la Llei 24/2013, de 26 de desembre, del Sector Elèctric, i l'article 7.1.a i b del Decret 88/2005, de 29 d'abril, la construcció d'instal·lacions elèctriques pertanyents a la xarxa de transport requereix autorització administrativa prèvia i autorització administrativa de construcció (d'acord amb la nova terminologia introduïda per l'esmentada Llei 24/ 2013).  
D'acord amb l'article 54 de la Llei 24/2013, de 26 de desembre, les instal·lacions de transport d'energia elèctrica es declaren, amb caràcter general d'utilitat pública, efectes d'expropiació forçosa dels béns i drets necessaris per al seu establiment, i de la imposició i l'exercici de la servitud de pas. Conforme a l'article 55.1 de la norma legal esmentada, les empreses interessades poden sol·licitar el reconeixement, en concret, de la utilitat pública de les seues instal·lacions, i, per a això, hi hauran d'incloure una relació concreta i individualitzada dels béns o drets que consideren de necessària expropiació.   
D'acord amb l'article 35.2 de la Llei 24/2013, de 26 de desembre, l'article 114 del Reial Decret 1955/2000, d'1 de desembre, i l'article 9.6 del Decret 88/2005, de 29 d'abril, la present instal·lació requereix la sol·licitud d'informe previ a l'Administració General de l'Estat (actualment a la Direcció General de Política Energètica i Mines del Ministeri d'Indústria, Energia i Turisme), en el qual aquesta consignarà les possibles afeccions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulats en l'esmentada llei. L'informe esmentat haurà de tindre's en compte en l'atorgament de l'autorització.  
Per ser el present procediment referent a l'autorització administrativa de línies de transport de 220 kV, i declarada en concret d'utilitat pública, d'acord amb l'article 73 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, és d'aplicació el capítol XX, De les infraestructures del sector energètic, de la norma legal esmentada.   
  
D'acord amb l'epígraf 2.g de l'annex I del Decret 162/1990, de 15 d'octubre, pel qual s'aprova el Reglament de la Llei 2/1989, de 3 de març, d'impacte ambiental, modificat pel Decret 32/2006, de 10 de març, la instal·lació objecte del present procediment està subjecta a Avaluació d'Impacte Ambiental.  
De conformitat amb l'incís a) de l'article 3 del Decret 88/2005, de 29 d'abril, la instal·lació està classificada dins del grup primer.  
Per a les sol·licituds d'autorització administrativa i aprovació del projecte d'execució és d'aplicació el capítol II del Decret 88/2005, de 29 d'abril, per estar classificada la instal·lació elèctrica objecte del present procediment dins del grup primer.   
D'acord amb l'apartat 2.A de l'article 5 del Decret 88/2005, de 29 de novembre, en la sol·licitud d'autorització administrativa ha de justificar-se la necessitat de la instal·lació i que aquesta no genera incidències negatives en el sistema.  
D'acord amb el que estableix l'article 130.1 del Reial Decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se d'acord amb els reglaments tècnics en la matèria, en concret el Reial Decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, i en especial, en la seua instrucció tècnica complementària ITC-LAT 07, Línies aèries amb conductors nus.  
Per a la sol·licitud de declaració d'utilitat pública, en concret, de la instal·lació a executar s'apliquen el procediment i les disposicions contingudes en el capítol V del títol VII del Reial Decret 1955/2000, d'1 de desembre, conforme preveu la disposició addicional primera del Decret 88/2005, de 29 d'abril.  
Les referències al Reial Decret Legislatiu 1/2008, d'11 de gener, s'entenen sense perjuí del que disposa la Llei 21/2013, de 9 de desembre, d'avaluació ambiental, en particular d'allò que s'ha previst en el seu disposició transitòria primera i la seua disposició final onze.  
En virtut dels disposat en l'article 57 de la Llei 24/2013, i en allò que siga aplicable de l'article 158 del Reial Decret 1955/2000, la servitud de pas aeri d'energia elèctrica tindrà la consideració de servitud legal i comprendrà: el vol sobre el predi servent, l'establiment de pals, torres o suports fixos per a la sustentació de cables conductors d'energia, tot això incrementat en les distàncies de seguretat que reglamentàriament s'establisquen, i el dret de pas o accés i l'ocupació temporal de terrenys o altres béns necessaris per a construcció, vigilància, conservació, reparació de les corresponents instal·lacions, així com la tala d'arbratge, si fóra necessari.  
  
En consideració de l'anterior, complits els requisits i els procediments legals i reglamentaris establits en la legislació vigent aplicable, resolc:  
  
Primer  
Atorgar autorització administrativa prèvia per a la modificació de la instal·lació elèctrica de transport secundari denominada Línia elèctrica aèria de tensió nominal 220 kV d'entrada/eixida en la ST Godelleta 400/220/20 kV des de la Línia 220 kV Catadau-Torrent, autoritzada el 17 de juliol de 2012, expedient ATLINE/2010/83/46, titularitat de Red Eléctrica de España, SA Unipersonal, ubicada als termes municipals de Turís i Godelleta, província de València, consistent en el canvi dels suports projectats inicialment per suports normalitzats de REE de la sèrie D2, amb un increment de la longitud total de la línia d'un metre.  
  
En l'origen, la línia es connectarà a la línia aèria de transport secundari d'energia elèctrica a 220 kV Catadau-Torrent, per mitjà d'un nou suport col·locat junt amb l'existent denominat T-50, que serà desmuntat després de la connexió de la línia a través del nou suport. Aquest nou suport mantindrà la mateixa denominació que l'existent a desmuntar.  
  
Les característiques administratives i tècniques de la instal·lació elèctrica a construir, d'acord amb la resolució de 17 de juliol de 2012, i a la modificació autoritzada en la present resolució, quedaran de la manera següent:  
  
Característiques generals  
Tipus d'instal·lació Línia elèctrica aèria  
Grup (segons el Decret 88/2005) Primer  
Categoria (segons el Reial Decret 223/2008) Especial  
Zona aplicada A  
Sistema Corrent altern trifàsica  
Freqüència (Hz) 50  
Tensió nominal (kV eficaç) 220  
Tensió més elevada de la xarxa (kV eficaç) 245  
Longitud total (m) 7204  
Municipis afectats Turís i Godelleta  
Província afectada València  
Origen instal·lació Nou suport T-50 de connexió a la línia aèria 220 kV Catadau-Torrent  
Final instal·lació Pòrtic ST Godelleta:  
- Posició de línia 1 per a la línia Catadau  
- Posició de línia 2 per a la línia Torrent  
  
  
  
Recorregut aeri  
Núm. de circuits 2  
Longitud (m) 7.204  
Configuració fases circuit Bandera  
Núm. de conductors per fase 2 (dúplex)  
Tipus de conductor de fase LA-450 (CÒNDOR AW)  
Material conductor de fase Alumini-Acer  
Secció total conductor de fase (mm²) 454,5  
Potència màxima de transport segons densitat de corrent de la ITC-LAT 07 del RD 223/2008 (MW) 894  
Tipus de conductor de terra-òptic 2 x OPGW Tipus I 17 ca - 15.3  
Secció total conductor de terra-òptic (mm²) 119,00  
Material conductor de terra: Alumini-Acer  
Tipus d'aïllador Bastons de compòsit tipus 10  
Tensió suportada a freqüència industrial baix pluja (50 Hz) (kV eficaç) 460  
Tensió suportada a impuls tipus raig 1,2/50 s (kV cresta) 1.050  
Núm. total de suports línia 22  
Tipus de suports (i núm. de cada tipus) D2A4 (6), D2S3 (7), D2A3 (5), D2A2 (3) i D2A4F (1)  
Forma dels suports Fust troncopiramidal de secció quadrada, amb cap de trams prismàtics rectes de secció quadrada i amb base per a fonamentacions tetrabloc (potes separades)  
Material dels suports Metàl·liques de gelosia  
Fonamentació Fonamentacions monobloc tipus: pota d'elefant o mixta, massissa de formigó en massa, segons dimensions de projecte  
Presa de terra En tots els suports, segons projecte  
  
  
D'acord amb el projecte, la identificació dels suports són:  
  
El pressupost de l'addenda de modificació de la instal·lació objecte de la present autorització és de huit-cents setanta mil dos-cents dèsset euros (870.217,00 ?), el que fa un pressupost total d'instal·lació de la línia de tres milions set-cents vint mil set-cents quaranta euros (3.720.740,00 ?).  
De conformitat amb l'últim paràgraf de l'article 53.6 de la Llei 24/2013, de 26 de desembre, del Sector Elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjuí de les concessions, autoritzacions, llicències i permisos, tant públics com privats, que siguen necessaris obtindre per part de Red Eléctrica de España, SA Unipersonal, d'acord amb altres disposicions que resulten aplicables, i, en especial les relatives a l'ordenació del territori i al medi ambient.  
  
D'acord amb el que preveu el primer paràgraf de l'article 35.2 de la Llei 24/2013, de 26 de desembre, del Sector Elèctric, la present autorització s'atorga tenint en compte el que disposa l'informe, de 4 de novembre de 2015, la Direcció General de Política Energètica i Mines del Ministeri d'Indústria, Energia i Turisme.  
D'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, el projecte de construcció de la instal·lació objecte de la present autorització té les prevalences previstes en els seus article 74.2 i 75.2 sobre qualsevol instrument de planificació i ordenació territorial o planificació urbanística. Així mateix, de conformitat amb l'article 75.3 de l'esmentada llei, en la redacció donada per l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera, i d'Organització de la Generalitat, les obres relacionades amb la instal·lació objecte de la present autorització no estarà sotmesa a llicència urbanística o a qualsevol altre acte de control preventiu municipal, tot això sense perjuí d'aquelles altres llicències o autoritzacions que hagen d'exigir-se de conformitat amb la legislació mediambiental o d'activitats qualificades.  
  
La present autorització queda afectada pels condicionants previstos en el punt primer de la part resolutiva de la declaració d'impacte ambiental (expedient 82/1269-FZQ), formulada amb data 24 d'octubre de 2011 per la Direcció General d'Avaluació Ambiental i Territorial, de la Conselleria d'Infraestructures, Territori i Medi Ambient, en la part afectada per la instal·lació, i que es troben transcrits en la Resolució de 17 de juliol de 2012, de la Direcció General d'Energia.  
  
El titular de la present autorització tindrà els drets, els deures i les obligacions arreplegats en el títol VI de la Llei 24/2013, de 26 de desembre, del Sector Elèctric, i el seu desplegament reglamentari. En tot cas, Red Eléctrica de España, SA Unipersonal haurà d'observar els preceptes, les mesures i les condicions que s'establisquen en la legislació aplicable en cada moment a l'activitat de transport d'energia elèctrica.   
L'incompliment de les condicions i dels requisits establits en la present autorització o la variació substancial dels pressupostos que han determinat el seu atorgament podran donar lloc a la seua revocació.  
  
Segon  
Atorgar autorització administrativa de construcció de l'addenda al projecte tècnic d'execució, redactat per un tècnic competent i visat amb data 24 de febrer de 2014 pel col·legi oficial corresponent, presentats per a la modificació de la instal·lació corresponent descrita en el punt primer d'aquesta resolució, i habilitar Red Eléctrica de España, SA Unipersonal, per a la construcció de la instal·lació interessada, tot complint els requisits tècnics exigibles i d'acord amb les condicions següents:  
  
1. La instal·lació elèctrica haurà d'executar-se segons el projecte presentat i la seua addenda, així com els condicionats tècnics establits per les administracions, organismes i empreses de servei públic o d'interès general afectats per la present instal·lació i que han sigut acceptats pel seu titular. En cas que siga necessari introduir modificacions respecte de la documentació presentada i aprovada, el titular de la present resolució haurà de sol·licitar prèviament a aquesta direcció general la corresponent aprovació.  
2. La instal·lació a executar complirà, en tot cas, el que estableix el Reial Decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, i, en especial, en la seua instrucció tècnica complementària ITC-LAT 07, Línies aèries amb conductors nus.  
3. El termini d'execució de la instal·lació serà de deu (10) mesos des de l'endemà de la seua notificació. No obstant això, amb anterioritat a la seua finalització, podrà sol·licitar-se'n una ampliació concreta per mitjà d'una sol·licitud motivada davant d'aquest òrgan directiu; s'acompanyarà, a l'efecte, la documentació justificativa de la demora i del cronograma de treballs previstos per al nou termini sol·licitat.  
4. Als efectes previstos en l'article 18.2 del Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació d'Impacte Ambiental de Projectes, Red Eléctrica de España, SA Unipersonal, comunicarà al Servei Territorial d'Indústria i Energia de València el començament de les obres, el qual, al seu torn, ho comunicarà a l'òrgan ambiental en nom d'aquesta direcció general com a òrgan substantiu.  
5. Alhora, el titular de la present resolució vindrà obligat a comunicar per escrit amb l'adequada diligència les incidències dignes de menció que es produïsquen durant l'execució, tant a aquesta direcció general com al Servei Territorial d'Indústria i Energia de València.  
  
6. El titular de la present resolució vindrà obligat a complir els deures i les obligacions derivats de la legislació de prevenció de riscos laborals vigent durant la construcció.  
7. Sense perjuí del que estableix l'article 12.4 del Decret 88/2005, de 29 d'abril, personal tècnic en la matèria adscrit a aquesta direcció general o del Servei Territorial d'Indústria i Energia podrà realitzar les comprovacions i les proves que considere necessàries durant les obres i, quan finalitzen aquestes, en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució.  
8. Finalitzades les obres de construcció de la instal·lació, Red Eléctrica de España, SA Unipersonal, en el termini màxim de 10 dies hàbils ho comunicarà al Servei Territorial d'Indústria i Energia de València als efectes de l'article 18.2 del Reial Decret Legislatiu 1/2008, d'11 de gener, i de la sol·licitud de l'autorització d'explotació prevista en l'article 12 del Decret 88/2005, de 29 d'abril. Amb la comunicació esmentada s'acompanyarà un certificat de direcció i final d'obra, subscrit per persona facultativa competent, que acreditarà que és conforme als reglaments tècnics en la matèria, d'acord amb el que s'estableix en la normativa vigent per als projectes d'instal·lacions elèctriques i igualment respecte a la present autorització administrativa prèvia i autorització administrativa de construcció. Quan el mencionat certificat de direcció i final d'obra no vinga visat pel corresponent col·legi professional, s'acompanyarà de l'oportuna declaració responsable conforme allò que s'ha indicat en la Resolució de 22 d'octubre de 2010, de la Direcció General d'Energia, publicada en el Diari Oficial de la Comunitat Valenciana número 6389, de data 3 de novembre de 2010.  
1. Una vegada atorgada l'autorització d'explotació de la instal·lació interessada en el present procediment, en el termini màxim de 10 dies, el Servei Territorial d'Indústria i Energia de València ho comunicarà a aquesta direcció general, així com a l'òrgan ambiental als efectes de l'article 18.2 del Reial Decret Legislatiu 1/2008, d'11 de gener, en nom d'aquesta direcció general com a òrgan substantiu.  
2. Aquesta direcció general, previ tràmit de l'oportú procediment, deixarà sense efecte la present aprovació en qualsevol moment en què observe l'incompliment o inobservança de les condicions imposades en aquella.  
  
Tercer  
Declarar, en concret, la utilitat pública per a l'establiment de la línia elèctrica la modificació de la qual s'autoritza en el punt primer de la present resolució, que es concreta en una afecció a les finques particulars incloses en la relació de l'annex I de la present resolució, que substitueix la relació de béns i drets afectats recollida en l'esmentada Resolució de 17 de juliol de 2012, amb l'abast i els efectes previstos en el títol IX de la Llei 24/2013, de 26 de desembre, del Sector Elèctric, i de les seccions segona i tercera del capítol V del títol VII del Reial Decret 1955/2000.  
Aquesta declaració porta implícita, en tot cas, la necessitat d'ocupació dels béns o d'adquisició dels drets afectats i implicarà la urgent ocupació als efectes de l'article 52 de la Llei, de 16 de desembre de 1954, sobre expropiació forçosa; Red Eléctrica de España, SA Unipersonal, adquirirà la condició de beneficiari en l'expedient expropiatori.  
  
Igualment, porta implícita l'autorització per a l'establiment o el pas de la instal·lació elèctrica sobre terrenys de domini, ús o servei públic o patrimonials de l'Estat, o de les comunitats autònomes, o d'ús públic, propis o comunals de la província o municipi, obres i serveis d'aquests i zones de servitud pública.  
  
Quart  
Ordenar:  
 La publicació de la present resolució en el Diari Oficial de la Comunitat Valenciana i en el Butlletí Oficial de la Província de València.  
La publicació de la present resolució en el Boletín Oficial del Estado, als efectes de notificació de la present resolució, quan els interessats en un procediment siguen desconeguts, s'ignore el lloc de la notificació o el mitjà que permeta tindre constància de la seua recepció d'aquells o els seus representants, o bé, intentada la notificació, no s'haguera pogut practicar, tot això d'acord amb el que determina l'apartat 5 de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
 La notificació de la present resolució a Red Eléctrica de España, SA Unipersonal, a totes les administracions o organismes públics i empreses del servei públic o serveis d'interès general que han intervingut, o pogut intervindre, en el procediment d'autorització, les que han emès, o van haver d'emetre, condicionat tècnic al projecte d'execució, i les que van informar, o van haver d'informar, durant la tramitació de la declaració, en concret, de la utilitat pública als titulars de béns i drets afectats, així com els restants interessats en l'expedient, d'acord amb el que preveu l'article 52 de la Llei, de 16 de desembre de 1954, d'Expropiació Forçosa.  
 Traslladar de la present resolució a la Direcció General de Política Energètica i Mines del Ministeri d'Indústria, Energia i Turisme i a la Comissió Nacional dels Mercats i la Competència.  
Tot això de conformitat amb el que disposen els articles 10 i 11.3 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i l'article 148.2 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
Contra la present resolució, que no posa fi a la via administrativa, podrà interposar-se un recurs d'alçada davant de la Secretaria Autonòmica d'Economia Sostenible, Sectors Productius, Comerç i Treball d'aquesta Conselleria en el termini d'un mes, comptat des de l'endemà de la notificació, d'acord amb el que estableix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 23 de febrer de 2016.- La directora general d'Indústria i Energia: Júlia Company Sanus.